|  |
| --- |
| r_NaujojiAkmene |
|  |
| **AKMENĖS RAJONO SAVIVALDYBĖS TARYBA** |
|  |
| **SPRENDIMAS** |
| **DĖL ILGALAIKĖS PASKOLOS ĖMIMO INVESTICIJŲ PROJEKTAMS FINANSUOTI**  |
|  |
| 2017 m. vasario 23 d. Nr. T-18(E)  |
| Naujoji Akmenė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsniu, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl savivaldybių skolinimosi taisyklių patvirtinimo“, 4 punktu, Akmenės rajono savivaldybės tarybos 2017 m. vasario 23 d. sprendimo Nr. T-17(E) „Dėl Akmenės rajono savivaldybės 2017 metų biudžeto patvirtinimo“ 1 punktu, atsižvelgdama į Akmenės rajono savivaldybės kontrolieriaus 2017 m. vasario 17 d. audito išvadą Nr. AIS-6 „Dėl Akmenės rajono savivaldybės galimybės imti ilgalaikę paskolą investicijų projektams finansuoti“, Akmenės rajono savivaldybės taryba n u s p r e n d ž i a:

1. Leisti Akmenės rajono savivaldybės administracijai Lietuvos Respublikos viešųjų pirkimų įstatymo nustatyta tvarka imti ilgalaikę, ne daugiau kaip 20,0 tūkst. Eur paskolą iš banko ne ilgesniam kaip 6 metų terminui investiciniam projektui finansuoti (pagal priedą).

2. Garantuoti paskolos grąžinimą iš Akmenės rajono savivaldybės biudžeto sąskaitos ir suteikti bankui teisę neginčo tvarka nusirašyti galimą įsiskolinimą iš šios sąskaitos.

3. Įgalioti Savivaldybės administracijos direktorių pasirašyti ilgalaikės paskolos sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Vitalijus Mitrofanovas

|  |  |
| --- | --- |
|  | Akmenės rajono savivaldybės tarybos2017 m. vasario 23 d. sprendimo Nr. T-18(E) priedas  |
|  |  |  |  |  |  |
| **AKMENĖS RAJONO SAVIVALDYBĖS 2017 M. BIUDŽETE PLANUOJAMI ASIGNAVIMAI IŠ SKOLINTŲ LĖŠŲ INVESTICIJŲ PROJEKTAMS FINANSUOTI** |
| Tūkst. Eur |
| **Eil. Nr.** | **Investicijų projektai, numatyti Investicijų programoje** | **Iš viso planuojama paskolų** | **Paskolos suma iš banko**  | **Paskolos suma iš EIB**  | **Iš jų ilgalaikiam turtui** |
| 1 | Pastato Naujojoje Akmenėje, V. Kudirkos g. 9, rekonstravimas ir pritaikymas Akmenės rajono savivaldybės viešosios bibliotekos reikmėms | 20,0 | 20,0 | **-** | 20,0 |
| **Iš viso** | **20,0** | **20,0-** |  | **20,0** |  |